# Forbønnsgudstjeneste[[1]](#footnote-1)

1. Vil en holde forbønnsgudstjeneste, bør en gjøre det noenlunde regelmessig, særlig hvis en også bruker håndspåleggelse.
2. Det er viktig at menigheten får den nødvendige informasjon på forhånd, og at en forbereder gudstjenesten omhyggelig.
3. Det bør være en fast og kunngjort anledning til samtale og sjelesorg i forbindelse med forbønnsgudstjenesten.
4. Anmodning om forbønn rettes til liturgen på forhånd, skriftlig eller muntlig.
5. Forbønn med navns nevnelse skal bare finne sted når vedkommende selv har anmodet om det eller gitt klart samtykke til det.
6. Ordningen Forbønnsgudstjeneste kan brukes alene eller sammen med andre ordninger, som f.eks. Nattverd gudstjeneste utenom høymessen. I så fal bør forbønnsdelen komme først, og den avsluttes vanligvis med ledd 8 **Takkebønn**.
7. I spesielle tilfeller kan leddene 7-8 i Forbønnsgudstjeneste erstatte leddet **Forbønn** i andre gudstjenesteordninger.

### Inngang

#### Inngangssalme

#### Inngangsord

**L** fra lesepulten | Herrens fred være med dere alle.

Deretter kan liturgen si noen innledende ord ut fra Matt 11,28(-30), eller 18,19-20, eller Fil 4,6-7, f.eks. slik:

Guds ord oppmuntrer oss til ikke å være bekymret for noe, og innbyr oss til å legge alt vi har å be om, fram for Gud i bønn og påkallelse med takk. Dette kan vi gjøre i visshet om at Gud alltid hører våre bønner. Han svarer i sin tid og på sin måte.

[Det følgende føyes til bare når liturgen vet at det blir aktuelt:

**L** | I våre bønner vil vi i dag nevne *enkelte* ved navn, etter *deres eget* ønske.]

Liturgien kan deretter be en bønn, f.eks. denne:

**L** | Herre, du har lovet å være midt iblant oss når vi er samlet i ditt navn. Kom til oss, Jesus, vær oss nær med din frelse og legedom. Send oss, Gud, din Hellige And, og gjør oss åpne, så vi tar imot din hjelp og velsignelse.

**M** | **Amen**.

### Tekstlesning

Her leses en eller to tekster, eventuelt med en salme imellom.

Som egnede tekster kan nevnes: Sal 23; Sal 103,1-4; Matt 9,1-8; Rom 8,22-28; 2 Kor 12,7-10; Ef 3,14-21; Kol 1,24-27(-29); 1 Tim 2,1-4; Hebr 4,14-16

Tekstaesningen innledes med

Det står skrevet ...

Menigheten reiser seg.

Tekstlesningen kan avsluttes med

Slik lyder Herrens ord.

Menigheten setter seg.

### Preken

Fra prekestolen, eventuelt fra lesepulten

### Trosbekjennelse

**L** | La oss bekjenne vår hellige tro.

Menigheten reiser seg.

****A**** | Jeg tror på Gud Fader, den allmektige,

himmelens og jordens skaper.

Jeg tror på Jesus Kristus,

Guds enbårne Sønn, vår Herre,

som ble unnfanget ved Den Hellige And,

født av jomfru Maria,

pint under Pontius Pilatus,

korsfestet, død og begravet, f6r ned til dødsriket,

stod opp fra de døde tredje dag,

fór opp til himmelen,

sitter ved Guds, den allmektige Faders høyre hånd,

skal derfra komme igjen

for å dømme levende og døde.

Jeg tror på Den Hellige And,

en hellig, allmenn kirke,

de helliges samfunn,

syndenes forlatelse,

legemets oppstandelse

og det evige liv.

Amen. Den apostoliske trosbekfennelse

Noter, se side 38.

Menigheten setter seg.

### Bønnesalme

### Syndsbekjennelse

**L** ved alteret, vendt mot menigheten |La oss bøye oss for Gud og bekjenne våre synder.

Liturgen kneler, vendt mot alteret.

Menigheten kan knele i benkene, der forholdene ligger til rette for det.

Enten A

Gud, vær meg synder nådig!

Jeg har krenket deg og sviktet min neste

- med tanker og ord,

med det jeg har gjort,

og med det jeg har forsømt.

Tilgi meg mine synder for Jesu Kristi skyld.

Skap i meg et rent hjerte,

og gi meg kraft til nytt liv ved din Hellige Ånd.

Eller B

Salmen kan leses av liturgen eller i veksel mellom liturg og menighet.

**L** | Herre, refs meg ikke i din vrede, straff meg ikke i din harme!

**M** | **Vær meg nådig, Herre, for jeg er svak.**

**L** | Helbred meg, Herre, kroppen skjelver av redsel,

**M** | **Min sjel er grepet av frykt**.

**L** | Herre, hvor lenge?

**M** |**Herre, vend deg hit og fri meg ut, frels meg i din miskunn!** Sal 6,2-5

Eller C

Salmen kan leses av liturgen eller i veksel mellom liturg og menighet.

**L** | Skynd deg å svare meg, Herre,

**M** | **min ånd går til grunne**.

**L** | Skjul ikke ansiktet for meg,

**M** | **ellers blir jeg lik dem som går i graven**.

**L** | La meg høre om din miskunn om morgenen,

**M** | **jeg setter min lit til deg!**

**L** | Lær meg den veien jeg skal gå,

**M** | **for jeg løfter min sjel til deg**.

**L** | Fri meg fra mine fiender, Herre!

**M** | **Hos deg søker jeg ly**.

**L** | Lær meg å gjøre din vilje,

**M** | **for du er min Gud!**

**A** | **La din gode Ånd lede meg på jevn grunn.** Sal 143,7-10

### Forbønner

I den enkelte gudstjeneste kan en bruke en eller flere forbønner fra de fire avdelingene I-IV.

**L** vendt mot menigheten | La oss vende oss til Gud i bønn.

Liturgen vender seg mot alteret under bønnen.

#### Allmenne forbønner

ENTEN A

Et litani, for eksempel Norsk Salmebok 951-953

ELLER B

Forbønn IV i ordningen Høymesse

#### Særskilte forbønner

 Aktuelle forbønner, formulert på forhånd

#### Forbønner for enkeltpersoner

Enkeltpersoner kan nevnes ved navn, eventuelt med konkretiseringer etter dere åndelige og legemlige situasjon, gjerne slik:

at *han* må blir styrket/hjulpet/helbredet ... o.l.,

at *du* vil lindre/hjelpe/helbrede ... o.l.

Det kan gjøres korte opphold, slik at menigheten i stillhet kan forme sin egen bønn

Forbønnene nedenfor er eksempler på hvordan en kan be.

**L** vendt mot alteret | Herre, allmektige Gud, du har skapt oss; du oppholder oss og gir oss det vi trenger for å leve. Du har ved dåpen og troen forent oss med din Sønn, Jesus Kristus, han som er vår forbeder ved den himmelske trone. I ham kan vi stå for ditt åsyn og overgi oss til deg med alt vi har. Vi ber for oss selv og for alle mennesker i nød. Hør vår bønn og svar oss slik du finner det best.

Det ber vi deg om, vår Gud og Far.

**M** | **Herre, hør vår bønn**.

**L** | Vi takker deg for at du har gitt oss sjel og legeme, alle våre sanser, evner og anlegg. Vi ber deg om at vi og alle mennesker må bruke dine gaver i tjeneste for deg og våre medmennesker.

Det ber vi deg om, vår Gud og Far.

**M** | **Herre, hør vår bønn**.

**L** | Vi ber deg for leger, sykepleiere, forskere og alle som arbeider på sykehus og institusjoner. Gi dem innsikt, kraft og styrke i sin tjeneste.

Det ber vi deg om, vår Gud og Far.

**M** | **Herre, hør vår bønn**.

**L** | Gud, du åpenbarte din makt og herlighet i din Sønn, Jesus Kristus, og gav din kirke del i hans helbredende tjeneste. Vi ber deg, la Den Hellige Ånds kraft virke i vår kirke, så Kristi helbredende gjerning kan skje blant oss etter din vilje, og slik du ser det tjener oss best.

Det ber vi deg om, vår Gud og Far.

**M** | **Herre, hør vår bønn**.

**L** | Vi takker deg for de syke som du har gjort friske. Vi ber om at de alltid må sette sin lit til deg og takke for din velgjerning. Hjelp dem som ikke er blitt helbredet, så de finner hvile i tillit til din omsorg. Hjelp oss alle å tjene og ære ditt navn.

Det ber vi deg om, vår Gud og Far.

**M** | **Herre, hør vår bønn**.

**L** | Vi takker deg for Den Hellige Ånd, som virker i menigheten, for fellesskap mellom alle troende, for omsorg og hjelp, og for at vi kan gå i forbønn for hverandre.

[Vi ber deg særskilt for ... (Her nevnes innsendte navn.)]

Det ber vi deg om, vår Gud og Far.

**M** | **Herre, hør vår bønn**.

#### Forbønn med håndspåleggelse

**L** vendt mot menigheten | De som ønsker forbønn med håndspåleggelse, kan nå komme fram til alterringen.

Etter at de som ønsker forbønn, er kommet fram:

**L** | La oss be.

**L** vendt mot alteret | Herre Jesus Kristus, du som tok våre sykdommer på deg og bar våre smerter, gi oss legedom ved dine sår. Du som rakte ut dine hender og helbredet syke, kom nær til disse som søker din hjelp, og gjør med dem etter din hellige og gode vilje.

Liturgen legger deretter hånden på hodet til en om gangen og sier:

ENTEN A

**L** | Må den oppstandne Herre Jesus Kristus gi deg, (navnet nevnes), fred, kraft og helse til legeme og sjel.

ELLER B

**L** | Må Gud Den Hellige And, som er Herre og livgiver, gi deg, (navnet nevnes), helse til legeme og sjel og nyskape deg ved troen til det liv som aldri forgår.

Under håndspåleggelsen kan det synges salmer eller være stillhet.

**L** sier til hvert knefall | Fred være med dere.

### Takkebønn

Når alle er kommet tilbake til sine plasser:

**L** vendt mot menigheten | La oss takke og be.

ENTEN A

**L** vendt mot alteret | Herre, vår Gud, vi takker deg for at du i Jesus Kristus har seiret over alt det onde, og at du i ham vil forløse din skapning ved tidenes ende. Vi ber deg at vi må få del i det evige liv, fri fra synd og sykdom. Gi oss kraft til å utholde alle trengsler og lidelser mens vi er her i verden, så vi alltid kan takke og prise deg, ved Jesus Kristus, din Sønn, vår Herre.

**M** | **Amen**.

ELLER B

**L** vendt mot alteret | Evige, gode Gud, vi takker deg for at du ved din Hellige Ånd er levende og virksom blant oss også i dag. I dine hender overgir vi oss selv og alle dem som vi nå har båret fram for deg i bønn. Du som virker i oss med din kraft og kan gjøre uendelig mye mer enn alt det vi ber om ogforstår, deg være ære i menigheten og i Kristus Jesus gjennom alle slekter og i alle evigheter!

**M** | **Amen**.

### Herrens bønn

****A** |** Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld, slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt

og makten og æren i evighet.

Amen.

En kan også bruke [Fadervår fra 1978](https://ressursbanken.kirken.no/globalassets/ressursbanken/gudstjeneste%20og%20liturgi/b%C3%B8nner/fader%20v%C3%A5r/faderv%C3%A5r%201978-85.pdf) eller [Fadervår fra 193](https://ressursbanken.kirken.no/globalassets/ressursbanken/gudstjeneste%20og%20liturgi/b%C3%B8nner/fader%20v%C3%A5r/faderv%C3%A5r%201930-38.pdf)0

### Slutningssalme

### Velsignelse

**L** vendt mot menigheten | Ta imot velsignelsen.

Menigheten reiser seg og blir stående til postludiet begynner.

**L** | Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. +

**M** | **Amen**.

Under den følgende stille bønn blir det slått tre ganger tre slag med en av kirkens klokker.

L kan her fortsette | Gå i fred. Tjen Herren med glede.

### Postludium

Under postludiet går liturgen fra alteret.

1. Denne liturgien er trykt i «Gudstjenestebok for Den norske kirke, del I Gudstjenester», utgitt i 1992. Bibeltekstene er hentet fra Den norske bibelselskapets oversettelse 2024. Fadervår er fra 2011, men har link til oversettelsene fra 1978 oog 1930. [↑](#footnote-ref-1)